Държавен вестник, бр. 65, 2010 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  65
• микробиологична лаборатория, разполо­
жена на територията на болницата;
• лаборатория по патофизиология на ди­
шането;
• звено за бронхоскопия и езофагоскопия;
• звено за образна диагностика, включващо 
стандартни рентгенови изследвания, контрастни 
изследвания, ехография, изследвания на съдове;
• апарат за компютърна томография (КТ) 
и апарат за магнитнорезонансна томография 
(МРТ) на територията на населеното място;
• звено за цитологични, патохистологични 
и експресни хистологични изследвания.
2.3.6.2. Клиниката/отделението по гръдна 
хирургия на трето ниво трябва да има на раз­
положение:
• Клинична лаборатория от ниво III, разпо­
ложена на територията на болницата;
• Микробиологична лаборатория на тери­
торията на болницата;
• Рентгенов апарат за скопия и графия;
• КТ или МРТ;
• Патоморфологична и вирусологична ла­
боратория и патоанатомия (на територията на 
населеното място);
• Лаборатория за езофагеална патофизио­
логия;
• Специализирани лаборатории за подсигу­
ряване на трансплантационна програма (при 
наличие на такава);
• Други специализирани лаборатории.
2.3.7. Обучение:
2.3.7.1. Клиниката/отделението по гръдна 
хирургия към университетска болница трябва 
да е осигурена с лекционни и семинарни зали, 
база данни и интернет с достъп до специали­
зирана литература (периодика) за целите на 
провежданото обучение.
2.4. Минимален годишен оперативен обем 
дейност:
2.4.1. Клиника/отделение на трето ниво 
трябва да извършва мининум 500 операции 
годишно, от които 50% с голям и много голям 
обем и сложност.
2.4.2. Клиника/отделение на второ ниво 
трябва да извършва минимум 200 операции 
годишно, от които 50% с голям и много голям 
обем и сложност.
2.4.3. Езофагеални резекции трябва да се 
извършват само в клиники/отделения с опит в 
тази патология. Броят им трябва да надвишава 
20 резекции на година.
2.4.4. Белодробна трансплантация или алтер­
нативните є процедури трябва да се извършва 
само в клиники/отделения на университетски 
болници, за препоръчване където има и сърдечна 
хирургия, в обем минимум 10 трансплантации 
на година при наличие на национална програма 
за белодробна трансплантация.
2.5. Контрол на качеството:
2.5.1. Контролът на качеството е задължи­
телен за клиниките/отделенията по гръдна 
хирургия. 
2.5.1.1. Трябва да има компютризирана 
документация на всички оперативни намеси, 
включително на настъпилите усложнения.
2.5.1.2. Резултатите трябва да бъдат анали­
зирани и обсъждани ежемесечно.
2.5.2. Оценката на риска се извършва по 
общоприетата скала на Американското анес­
тезиологично дружество.
2.5.2.1. Настъпилите усложнения трябва да 
бъдат обсъждани ежемесечно, а всеки хирург 
трябва да има обратна връзка за риск страти­
фицираните индивидуални резултати. 
2.5.3. Смъртността след пулмонектомия 
(6 – 8%), лобектомия (<2%), езофагеална 
резекция и едногодишна преживяемост след 
белодробна трансплантация трябва да бъде в 
рамките на официално приетите за оптимални 
в Европейския регистър по гръдна хирургия.
2.5.4. Клиниката/отделението по гръдна 
хирургия трябва редовно да предоставя инфор­
мация за дейността си в Националния раков 
регистър и в Европейския (национален) регис­
тър по гръдна хирургия. Информацията от тези 
регистри трябва да се анализира и предоставя 
на всеки специалист по гръдна хирургия.
2.5.5. Редовният ежегоден анализ на късните 
следоперативни резултати е препоръчителен.
2.6. Условия за обучение и експериментална 
работа:
2.6.1. Бази за обучение в областта на гръд­
ната хирургия са клиниките/отделенията по 
гръдна хирургия към университетски болници и 
отделенията по гръдна хирургия към областни 
болници, получили положителна акредитаци­
онна оценка. 
2.6.2. За клиниките/отделенията по гръдна 
хирургия към университетски болници трябва да 
са създадени необходимите условия за текуща 
преподавателска и експериментална работа в 
областта на гръдната хирургия.
2.6.3. Тези клиники/отделения трябва да 
осъществяват постоянно взаимодействие с 
лаборатории по експериментална хирургия и 
фундаментални медицински изследвания.
2.6.4. Клиниките/отделенията по гръдна 
хирургия към университетски болници трябва 
да осигуряват възможности за непрекъснато 
професионално усъвършенстване на специ­
алистите по гръдна хирургия посредством 
формите за продължително обучение: докто­
рантура, участие в национални и международни 
тематични курсове, индивидуално обучение, 
участие в национални и международни научни 
прояви – конгреси, симпозиуми, конференции, 
членство и активно участие в национални и 
международни дружества по гръдна хирургия.
3. Следдипломно обучение по гръдна хи­
рургия: